রেজাউল করিম সুমনের পোস্টটি পড়তে পড়তে শিউরে উঠেছি, আঁতকে উঠেছি, রোমাঞ্চিত হয়েছি কোনো লোমহর্ষক গোয়েন্দা গল্প পাঠের মতোই; তবে পাঠ শেষে চরম আক্রোশে আর নীরব আস্ফালনে হাত পা ছুড়েছি গল্পের শেষ পরিণতিতে সম্মুখ সমরে কেউ খলনায়কের টুঁটি চেপে ধরতে পারেনি বলে। রেজাউল করিম সুমনের ঈর্ষণীয় ধৈর্যশক্তির বন্দনা গাইতেই হয়। অনুমান করি আমরা অনেকেই হয়তোবা এ ধরনের কোনো শঠের মুখোশ উন্মোচনের মধ্যবর্তী পর্যায়েই কোনো অভব্য গালি দিয়ে উঠতাম। বুদ্ধিভিত্তিক সৃজনশীলতার ক্ষেত্রে কী পরিমাণ চতুর কূটবুদ্ধির নিদর্শন দেখা [..]